翁愈祥

翁愈祥《海虞翁氏族譜》，字兆和，號泰輿，直隸常熟縣人，明朝政治人物。

生平
萬曆十六年〔1588〕戊子科應天鄉試第二十三名舉人，萬曆二十六年（1598年）戊戌科三甲八十名進士《萬曆二十六年戊戌科進士履歷》：翁愈祥，泰輿，诗一房，庚午八月二十九生。常熟人，戊子二十三，会二百三十五，三甲八十。刑部政，授邹平知县，己亥调会稽知县，甲辰补清丰县，丁未调乡县，己酉升稽勋司主事，庚戌卒。曾祖瑞。祖頵。父拱極。。刑部觀政，授山東鄒平縣知縣，次年調浙江會稽縣知縣，丁父憂去職，服除，萬曆三十二年（1604年）補京師大名府清豐縣知縣，三十五年（1607年）移江西東鄉縣知縣，三十七年擢升禮部主事，尋改吏部稽勳司，未赴任卒「萬曆十六年戊子科翁愈祥戊戌進士字兆和號泰輿居廟橋初任山東鄒平知縣調繁浙江會稽内艱歸服除今補淸豐縣」，《皇明常熟文獻志》「翁愈祥直隸常熟人進士萬厯三十三年任治有卓魯聲每折獄片言卽鞫猾胥屏跡却徵徭俵馬之羡纖毫不染每課農躬巡阡陌奬成後學不遺餘力至今民歌慈母陞吏部主事入名宦」，[同治]《清豐縣志》「翁愈祥蘇州常熟人萬厯戊戌進士己亥以鄒平令改知會稽愈祥弱於嫗衆而强於禦奸仁愛著乎心而油然達乎顏色人望而懷焉號之曰母先是民間輸賦者苦吏卒之暴祥至更為寬條而事益集逋益完時妖獄興其渠魁竄走監司為越大姓保持之責捕甚峻民小有嫌隙輒訟言告密祥一以詳重行之治朞月邑大稔民曰吾仁令所致邑先有虎民又曰虎去吾令實驅之明年計還祥所後喪留居廬中越人始傳祥所後業産子不當復為持服父老聞咸喜舞而胥吏輩皆色阻有間傳告曰祥眞不來矣父老咸愴然泣下云祥治稽纔踰歲而功德在民歌思不忘也」，[康熙]《會稽縣志》「翁愈祥字兆和美丰姿少遊金陵曾拒奔女夜夢關武安來訪萬曆戊戌進士授知鄒平縣人以少年易之愈祥發摘如神時稅閹四出鄰縣觸燄被逮愈祥婉詞慰籍閹悅不入城而去調繁知會稽縣鄒平民挽留至聚石塞其闉闍愈祥從間道出會稽固劇邑又其民多在京師為各部胥吏縣稍不當即時蜚語螫之愈祥寬嚴並濟律己以廉座主某在朝其子以吏部家居有所私請屹不為動暮夜施刑必以火燭之視老幼强弱以酌輕重焉丁憂服闋補知清豐縣民有狎邪不負本者必笞警之顔其門以示辱已酉以九卿會推欽點吏部稽勳司郎中愈祥聞命遄歸謂大計在邇故遲赴官放浪湖山間庚戌入朝殁於途通籍數年蕭然四壁嘗署其門曰門可容驂蓋庭惟設鳥羅又曰苞苴未許誰人到清節由來此户知歿後清豐民侯某恍見愈祥輿入城隍廟又夢於故胥張某曰我欲取汝馬旦日馬死人咸駭異因改肖神像如愈祥血食享祀順治丁酉鄒平民因生祠傾圯又以名宦請得祀學宮」，[康熙]《常熟縣志》「知縣……翁愈祥，常熟人，由進士」，[康熙]《東鄉縣志》。

家族 
曾祖翁瑞。祖翁卿，號介石；祖母薛氏（1508年-1599年），封孺人，終年九十二余寅《翁泰媪薛氏墓志铭》。父翁拱極，贈文林郎知縣。母王氏，封孺人。重慶下。兄蕙祥、懋祥、翁憲祥（知縣）、應祥。

 参考资料 

Category:常熟翁氏
Category:明朝鄒平縣知縣
Category:明朝會稽縣知縣
Category:明朝清豐縣知縣
Category:明朝東鄉縣知縣
Category:明朝禮部主事